**Plouă cu vise**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am ieşit la promenadă

este ora nouă,

sub umbrela mea albastră,

nu-mi pasă că plouă.

I-am văzut de la distanţă

mersul legănat

este-nalt şi poartă barbă,

părul grizonat.

Mi se pare amuzant

şi privesc în zare,

este puţin ameţit

sau mie îmi pare?

Zâmbetu-mi trădează gândul

prin conturul buzelor,

când deodată el întreabă

cu un glas domol:

- Vrei sa-mi dai umbrela ta?

- Nu, am nevoie de ea…

- Te-ai cupla cu mine? Da?

- Ha, ha, ha….Ha, ha, ha!

Dintr-o dată-s fericită

chiar dacă sunt vorbe-n vânt

se pare că nu fac umbră

inutil, pe-acest pământ!

Un semn mare de-ntrebare

mă trezeşte din visare:

„Ce-ai să faci cu viaţa ta?”

Doamne, ce-ntrebare grea!